Қармақшы аудандық Қоғамдық кеңесі отырысының
ХАТТАМАСЫ

Жосалы кенті                                   № 6             « 21 » мамыр 2026 жыл
                                                                              Сағат: 15.30

Жосалы кенті әкімі аппаратының
мәжіліс залы
                                                                               
                                                                                     
Төрағалық еткен: Аудандық қоғамдық кеңес төрағасы Ә.Құлдүйсенов.
 Қармақшы аудандық Қоғамдық кеңес отырысына 10 қоғамдық кеңес мүшелері қатысып отыр. 2-уі дәлелді себеппен қатысқан жоқ.
Кеңес отырысына аудандық қоғамдық кеңес мүшелері А.Джакешов, Е.Еркебаев  «ZOOM» платформасы арқылы онлайн қатысып отырды.
[bookmark: _GoBack]Қатысқандар: Бүгінгі қоғамдық кеңес отырысына Қазақстан Республикасы мемлекеттік қызмет істері агенттігінің Қызылорда облысы бойынша департаменті мемлекеттік қызметтер көрсету басқармасының бас маманы Ә.Сәкен, Қуаңдария ауылдық округінің әкімі А.Аймырзаев, Қуаңдария ауылдық округі әкімі аппаратының бас маманы А.Жалгасбаев, Қуаңдария ауылының тұрғыны өтініш беруші М.Өмірбаев "ZOOM" платформасы арқылы онлайн қатысып отыр. Осымен қатар күн тәртібіндегі қаралатын мәселелер бойынша Жосалы кенті әкімінің орынбасары Б.Сәден, Жосалы кенті әкімі аппаратының бөлім басшысы Н.Сарыбаева, Жосалы кентінің тұрғыны өтініш беруші Ж.Аманжолов, Қармақшы аудандық жұмыспен қамту және әлеуметтік бағдарламалар бөлімінің басшысы Ғ.Кенжеғұлов, Қармақшы аудандық Мансап орталығы филиалының директоры міндетін уақытша атқарушы Ж.Жақсылықова, Қармақшы аудандық мәдениет және тілдерді дамыту бөлімінің басшысы Ғ.Нысанбаев, Қармақшы аудандық мәдениет және тілдерді дамыту бөлімінің бас маманы Е.Ерсұлтанов және үкіметтік емес ұйымдардың жетекшілері, бұқаралық ақпарат құралдарының өкілдері.
Күн тәртібі:
	1. «Қармақшы аудандық жұмыспен қамту және әлеуметтік бағдарламалар бөлімінің атқарып жатқан жұмыстары, көрсетілетін мемлекеттік қызметтердің сапасы мен нәтижелі жұмыс жасаудағы» есебі. 
  	Есеп беруші: Қармақшы аудандық жұмыспен қамту, әлеуметтік бағдарламалар бөлімінің басшысы Ғ.Кенжеғұлов.
	2. «Қармақшы ауданында тұрғын үй көмегін көрсету мөлшері мен тәртібін айқындау туралы» Қармақшы аудандық мәслихатының 2024 жылғы 12 желтоқсандағы № 224 шешіміне өзгеріс енгізу туралы» Қармақшы аудандық мәслихатының шешім жобасы жайлы.
Хабарламашы: Қармақшы аудандық жұмыспен қамту, әлеуметтік бағдарламалар бөлімінің басшысы Ғ.Кенжеғұлов.
      	3. «Жосалы кентінің көшесіне атау беру туралы» Жосалы кенті әкімінің шешім жобасы жайлы.
  	Хабарламашы: Жосалы кенті әкімінің орынбасары Б.Сәден.
	4. «Қуаңдария ауылының көшесіне атау беру туралы» Қуаңдария ауылдық округі әкімінің шешім жобасы жайлы.
  	Хабарламашы: Қуаңдария ауылдық округінің әкімі  А.Аймырзаев.
КҮН ТӘРТІБІНДЕГІ МӘСЕЛЕЛЕР БОЙЫНША ТЫҢДАЛДЫ:
Күн тәртібіндегі мәселелер бойынша тиісті мекеме басшыларының  есептері мен хабарламалары тыңдалып, талқыланып, аудандық қоғамдық кеңес мүшелері тарапынан шешімдер қабылданды.  

    	Күн тәртібіндегі мәселелер бойынша Қармақшы ауданының Қоғамдық кеңесі қарар қабылдады:

1. Қармақшы аудандық жұмыспен қамту, әлеуметтік бағдарламалар бөлімінің басшысы Ғ.Кенжеғұловтың «Қармақшы аудандық жұмыспен қамту және әлеуметтік бағдарламалар бөлімінің атқарып жатқан жұмыстары, көрсетілетін мемлекеттік қызметтердің сапасы мен нәтижелі жұмыс жасаудағы» есебі қаперге алынсын.
1.1. Бөлімнің ауданда Қазақстан Республикасының еңбек нарығын дамытудың 2024-2029 жылдарға арналған тұжырымдамасын іске асыруда жеткіліксіз жұмыс жасап отырғаны атап көрсетілсін. Әсіресе ұлттық жобалар шеңберінде жұмыс орындарын құру және орналастыру, әлеуметтік жұмыс орындарына жіберу, Қазақстан Республикасының Президенті Қасым-Жомарт Кемелұлы Тоқаевтың облыс әкімдеріне әрбір 10 мың адамға 100 жаңа жұмыс орнын ашу жөніндегі тапсырмасының орындалуы өте төмен. Ұйымдастыру жұмыстарымен жете айналыспай, тек бар мәліметтерді жинақтап ақпарат беруші деңгейінде жұмыс атқарылуда. Сондықтанда алдағы уақытта аудандық кәсіпкерлік және өнеркәсіп бөлімі, аудандық құрылыс, сәулет және қала құрылысы бөлімі, аудандық тұрғын үй-коммуналдық шаруашылық, жолаушылар көлігі және автомобиль жолдары бөлімдерімен және кент, ауыл округтері әкімдіктерімен, аудандағы жұмыс жасайтын мекемелермен жүйелі жұмыс ұйымдастырылып, жобалар мен тапсырмалардың орындалуын қамтамасыз ету ұсынылсын.

1.2. Қармақшы аудандық жұмыспен қамту, әлеуметтік бағдарламалар бөліміне:

1.2.1. Қармақшы аудандық жұмыспен қамту, әлеуметтік бағдарламалар бөлімінің атқарып отырған жұмыстары жайлы және мемлекеттік қызмет көрсету түрлерін халыққа түсіндіру бойынша тұрғындармен тікелей кездесулер өткізу және бұқаралық ақпарат құралдарында, әлеуметтік желілерде, хабарландырулар, мақалалар, ақпараттандырулар жариялау жұмыстарын жақсартудың барлық мүмкіндіктерін қарастыру;
1.2.2. Қызметкерлер арасында сыбайлас жемқорлыққа қарсы мәдениетті қалыптастыру, сыбайлас жемқорлық тәуекелдеріне жол бермеу, жауапкершілікті күшейту;  
1.2.3. Қармақшы аудандық жұмыспен қамту, әлеуметтік бағдарламалар бөлімінің заттық-материалдық қорын заманауи үлгідегі техника мен құрал-жабдықтармен жаңғыртып отыру, қызметкерлердің кәсіби шеберлігін арттырып отыру ұсынылады. 
1.2.4. Ұсынымдардың орындалуы жайлы 2027 жылдың 20 қаңтарға дейін Қармақшы аудандық қоғамдық кеңесіне (электронды пошта karm_kenes@mail.ru)  ақпарат беретін болсын.

2. Қармақшы аудандық жұмыспен қамту, әлеуметтік бағдарламалар бөлімінің басшысы Ғ.Кенжеғұловтың «Қармақшы ауданында тұрғын үй көмегін көрсету мөлшері мен тәртібін айқындау туралы» Қармақшы аудандық мәслихатының 2024 жылғы 12 желтоқсандағы № 224 шешіміне өзгеріс енгізу туралы» Қармақшы аудандық мәслихатының шешім жобасы  мақұлданып, келісім берілсін.
 
3. Жосалы кенті әкімінің орынбасары Б.Сәденнің «Жосалы кентінің көшесіне атау беру туралы» Жосалы кенті әкімінің шешім жобасы мақұлданып, келісім берілсін.

4. Қуаңдария ауылдық округінің әкімі А.Аймырзаевтың «Қуаңдария ауылының көшесіне атау беру туралы» Қуаңдария ауылдық округі әкімінің шешім жобасы мақұлданып, келісім берілсін.

Ұсынымдарды қатысып отырған 10 аудандық қоғамдық кеңес мүшесі қолдап дауыс берді. Қарсы, қалыс жоқ.

Төраға                                                    Ә.Құлдүйсенов
              Хатшы                                                        Б.Карибаев
